ועדת העלייה, הקליטה והתפוצות, כנסת 25, פרוטוקול מספר 76, 2023-07-10 00:00

עודד פורר: בוקר טוב לכולם

עודד פורר:  היום ה-10 ביולי 2023 כ"א בתמוז התשפ"ג

עודד פורר:  אני פותח את ישיבת ועדת העלייה, הקליטה והתפוצות, בנושא שילובם וקליטתם של ספורטאים מצטיינים ומאמנים עולים חדשים

עודד פורר:  הדיון הוא ביוזמתו של חבר הכנסת סימון דוידסון

עודד פורר:       אני חושב שהעלייה לארץ לאורך השנים הוכיחה גם כאן, את העובדה שאנחנו מצליחים לזכות באנשים מוכשרים, מאומנים, עם הרבה מאוד ידע, שהקפיצו גם את הספורט הישראלי קדימה כמובן

עודד פורר:  זה גם מקל מאוד, כי אתה יכול בספורט להתמודד אפילו גם בלי לדעת את השפה העברית

עודד פורר:  אתה יכול להיכנס לתוך העניין הזה

עודד פורר:       בשנים האחרונות, העולים החדשים ממדינות חבר העמים הביאו את הספורט הישראלי להישגים בינלאומיים גבוהים ביותר, כולל מדליית זהב בהתעמלות באולימפיאדת טוקיו – ארטיום דולגופיאט, האלוף האולימפי שעלה בגיל 12 מאוקראינה בשנת 2009

עודד פורר:  המשמעת העצמית, יכולת ההתמדה, הכבוד למאמן ובכלל החינוך לספורט, הוא חלק בסיסי בהרבה מאוד מארצות המוצא שמהם מגיעים העולים לישראל

עודד פורר:  בדרך כלל הדפוס של הצטיינות בענפים יחידניים, וחברי המשלחות האולימפיות הורכבו הרבה פעמים מעולים שהגיעו לרוסיה, רבים מהם ילדים למאמנים

עודד פורר:  צריך לזכור שלצד הספורטאים שעליהם אנחנו שומעים הרבה מאוד, שהם באמת זוכים בתארים, יש שורה ארוכה של מאמנים שהיו מהבכירים של המאמנים בארצות המוצא שלהם, שהגיעו לכאן וכמעט ולא יכולים להתפרנס כפי שהתפרנסו בחו"ל, ובעצם הם הפכו להיות המאמנים של הילדים שלהם, והם אלה שהשקיעו בהם

עודד פורר:       הרווח כאן הוא ברור, גם כאן

עודד פורר:  אגב, בדומה למה שאנחנו כל פעם אומרים, תמיד נותנים את מקצוע הרפואה כדוגמה

עודד פורר:  כמה אתה צריך להשקיע ברופא בישראל כדי שיהיה כאן רופא, כמה אתה צריך להשקיע בספורטאי כדי שיהיה ספורטאי, אתה מקבל משהו, מה שנקרא מוכן ממדינות שבאמת פרצו דרך

עודד פורר:  ולכן יש כאן כמה שאלות רלוונטיות ששאלנו גם את משרד התרבות והספורט, גם את משרד החינוך, על הסיוע לספורטאים מצטיינים עולים חדשים, וסיוע למאמנים עולים חדשים

עודד פורר:  אני רוצה לשמוע את ההתייחסויות

עודד פורר:  כנ"ל לגבי תלמידים בתחום הזה, וגם כיצד משרד העלייה והקליטה מסייע לאותם הספורטאים

עודד פורר:       אנחנו נפתח את הדיון, אולי חבר הכנסת בליאק רוצה לפני כן להגיד כמה מילים

עודד פורר:  עלית לכאן גם כספורטאי

ולדימיר בליאק: אני אספר את הסיפור שלי

ולדימיר בליאק:  אני לא יודע עד כמה הוא רלוונטי, אבל בכל זאת היה סיפור

ולדימיר בליאק:  אני הייתי ספורטאי ברוסיה, הייתי בנבחרת רוסיה ל-400-800

ולדימיר בליאק:  הייתי רץ ברמה בינונית ברוסיה, אבל לרמות של מדינת ישראל הייתי רץ ברמה גבוהה

ולדימיר בליאק:  רק לצורך הדוגמה, השיא האישי שלי ב-800 מטר הוא גם היום, בין עשר התוצאות הטובות בהיסטוריה של האתלטיקה ישראלית

ולדימיר בליאק:  אני עליתי בגיל 25, שנתיים בעצם אחרי שכבר פרשתי

עודד פורר: השיא לגילאים, לבוגרים?      

ולדימיר בליאק: לבוגרים, כן

ולדימיר בליאק:  השיא האישי שלי שעשיתי אותו בגיל 21 לדעתי, הוא בין עשר התוצאות הטובות בהיסטוריה של האתלטיקה ישראלית

ולדימיר בליאק:  אני עליתי בגיל 25, בעצם פחות או יותר שנתיים אחרי שפרשתי, כי סיימתי אוניברסיטה, התחלתי לעבוד

ולדימיר בליאק:  הדירה הראשונה שלי הייתה בחולון, ובאחד הימים הראשונים הלכתי לאצטדיון בבת ים להתאמן, להיות פחות או יותר בכושר

ולדימיר בליאק:  ושם פגשתי מאמן שאני מכיר אותו ממחנה האימונים שהיינו נוסעים לסוצ'י, מאמן ממוסקבה שלא נפגשתי איתו כמה שנים

ולדימיר בליאק:  הוא כמובן זיהה אותי, והציע לי לחזור

ולדימיר בליאק:  אמר בוא, אתה תחזור, אתה בן 25, תוך שנה אתה חוזר לרמה שלך ואתה נכנס לנבחרת ישראל

ולדימיר בליאק:  ברמה בינלאומית זה עדיין יהיה

ולדימיר בליאק:  יכול להיות חלש, אבל בכל זאת נבחרת ישראל

ולדימיר בליאק:  שאלתי אותו מה התנאים

ולדימיר בליאק:  זה היה ינואר 99

ולדימיר בליאק:  הוא אמר לי מלגה 1100 שקל, בבקשה הדלת פתוחה

ולדימיר בליאק:  אמרתי לו תודה רבה, הלכתי ללמוד ראיית חשבון

ולדימיר בליאק:       זה בעצם הסיפור הקטן שלי, שאני מניח שהוא לא רק שלי

ולדימיר בליאק:  ולכן אני מניח שהבעיה הזאתי היא לא השתנתה מאוד, היא לא חלפה מאז, וחשוב מאוד שהדיון הזה מתקיים, כי יש פה פוטנציאל שאנחנו לא מיצינו אותו אז, וכנראה גם לא ממצים היום

ולדימיר בליאק:  תודה

עודד פורר: תודה רבה

עודד פורר:  עו"ד אנה משה

אנה משה: אז קודם כל בוקר טוב, ותודה רבה על הדיון

אנה משה:  מבחינתנו לא רק הספורט מאוד מאוד חשוב, איתור הספורטאים, ולא רק המצטיינים, אלא גם הילדים שהגיעו ועסקו שם בספורט בצורה קבועה וצריכים להשתלב

אנה משה:  לא רק מיצוי הפוטנציאל שלהם והעושר האישי של הילדים האלה שבבת אחת מצאו את עצמם במקום אחר הוא חשוב, אלא גם העובדה שזה יעזור גם לעולים האלה, למשפחות, להשתקע בארץ

אנה משה:       כמובן שאיתור המאמנים והכרה בתעודות זה גם סיפור מאוד חשוב וידברו על זה

אנה משה:  אנחנו חושבים שהסיפור הזה הוא פרויקט, איך אמר פה ד"ר פליישר? ענק, מכיוון שמדובר פה, א', על איתור

אנה משה:  גם הספורטאים עצמם, גם אלה שמצטיינים, גם הילדים שעסקו וכו'

אנה משה:  מדובר על הטמעה, על מלגות וכו'

אנה משה:  היינו רוצים שזה יהיה רק הדיון הראשון מבין סדרה, ושיהיה לפרויקט הזה אבא ואמא

אנה משה:       זה צריך להיות משרד הספורט, יכול להיות שזה צריך להיות הוועד האולימפי, אולי משרד הקליטה

אנה משה:  זה פחות או יותר עד עכשיו

עודד פורר: תודה

עודד פורר:  איגור פליישר

איגור פליישר: בוקר טוב

איגור פליישר:  אנחנו כאן במפגש הראשון, ואני מאוד שמח שישנם המון אנשים מכובדים שהם הצטרפו לבדוק את הנושא

איגור פליישר:  מאוד חשוב לנו, לכולנו

איגור פליישר:  אחד ההוכחות לכך הוא הניצחונות של שתי קבוצות הכדורגל באחרונה

איגור פליישר:  אנחנו ראינו איך זה השפיע על עם ישראל, איחוד הרוח

איגור פליישר:  אנחנו מרגישים שאחד עוזר לשני, כולנו התייצבנו אחרי דגל ישראל וזה דבר שהוא מרשים, ואפשר להגיד שהוא נותן לנו את הדרך קדימה

איגור פליישר:  שנים רבות אנחנו משתמשים בנושא שנקרא 'פדגוגיה', החינוך והספורט שמאחה את כל הדברים האלה

איגור פליישר:       אנחנו חושבים שאם נוכל לקדם נושא של, קודם כל מקצוע מאמן, זה דבר אחד

איגור פליישר:  דבר שני, לארגן קבוצות ספורטיביות בצורה ממלכתית יותר, וגם איגודים יצטרפו אלינו

איגור פליישר:  אנחנו נוכל לעשות צעד ענק קדימה

איגור פליישר:  למרות שכמו שענת אמרה, הפרויקט הזה הוא, אני חושב שהוא לא גדול, הוא ענק, ויכול לעזור גם לכל שכבות הגיל, לכל מדינת ישראל, ועל ידי זה אנחנו גם יכולים לקדם את כל הנושאים ששייכים, לא רק לספורט, לחינוך, לתרבות, למדע וטכנולוגיה, וכל הדברים האלה יחד, אנחנו נוכל לקדם בצורה מאוד מאוד מהירה וטובה, בינתיים

עודד פורר: תודה רבה

עודד פורר:  חבר הכנסת דוידסון, אתה רוצה עכשיו או בהמשך?      

סימון דוידסון: אני יכול עכשיו

עודד פורר: בבקשה, יוזם הדיון

סימון דוידסון: קודם כל תודה רבה לך אדוני היו"ר על הדיון

סימון דוידסון:  אני אתחיל ואני אומר שלספורט יש כוח אדיר, קודם כל כחברה, ואנחנו יודעים מה קרה ב-30 שנים האחרונות בספורט הישראלי, במיוחד בענפים האולימפיים, במיוחד בענפים האישיים, מאז תחילת העלייה הדרמטית בשנות ה-90

סימון דוידסון:       אני בטוח שללא כל אותם מאמנים שהגיעו למדינת ישראל, במיוחד מברית המועצות לשעבר, לא היינו מגיעים למדליה אחת אפילו במשחקים האולימפיים

סימון דוידסון:  במיוחד בענפי השחייה, התעמלות, סייף, גם בג'ודו

סימון דוידסון:  בשנות ה-90 הגיעו לפה מאמנים מובילים, ואנחנו בפני אפשרות היום להביא עוד מאמנים רבים וספורטאים רבים למדינת ישראל, אבל המדינה לא עושה מספיק כדי שזה יקרה

סימון דוידסון:       אני את איגור פליישר מכיר הרבה מאוד שנים, עוד כשהוא היה מאמן בהפועל חולון, לפני הרבה מאוד שנים ואני יודע מה הוא עשה שם

סימון דוידסון:  ואיגור מאוד מאוד מכיר את מה שקרה עם לאוניד קאופמן, ולאוניד - - - ועוד הרבה מאוד מאמנים שהגיעו מברית המועצות

סימון דוידסון:  מאמנים שהיו מאמנים של ספורטאים, לא רק אולימפיים, מדליסטים אולימפיים

סימון דוידסון:  ולא היה פה כלום לפני כן

סימון דוידסון:  גם במשלחת האולימפית האחרונה, היו ספורטאים רבים שהם בעצם עולים, גם מארה"ב, גם מברית המועצות ומדינות אחרות

סימון דוידסון:  אבל כדי שזה יקרה עוד ועוד ואנחנו נחזק את התנועה האולימפית ואת ההצלחות של הספורטאים האולימפיים, יש לנו הזדמנות היום כמו שאמרתי להביא עוד רבים

סימון דוידסון:       ניסיתי לדלות נתונים, לא כל כך מצאתי נתונים

סימון דוידסון:  אני יודע שיש עזרה מסוימת התחלתית למאמנים לספורטאים, אבל היא מסתיימת מהר מאוד, ולהיות ספורטאי ברמות הגבוהות ללא עזרה כלכלית של המדינה, זה בלתי אפשרי

סימון דוידסון:  אי אפשר להצליח

סימון דוידסון:  עכשיו, כשאנחנו מדברים על ספורט, ואנחנו מדברים על הצלחות של הספורט של המדינה, אנחנו רואים מה זה עושה למדינה

סימון דוידסון:  תראו מה קרה בשבועות האחרונים, ההצלחה של נבחרת הנוער והנבחרת הצעירה

סימון דוידסון:  איזה גאווה גדולה למדינת ישראל

סימון דוידסון:  תבדקו את הרייטינג ותגלו שהנתונים הם מדהימים

סימון דוידסון:  כל בן אדם רביעי צפה במשחק הזה

סימון דוידסון:  זה לא קורה בשום דבר אחר

סימון דוידסון:  אם יש משהו שיכול לרומם את הרוח של המדינה, במיוחד בתקופה הנוראית שאנחנו נמצאים, זה הספורט

סימון דוידסון:       אז אני שמח על הדיון הזה, אני מקווה שאנחנו נצליח מהדיון הזה להגיע עם איזשהם, קודם כל נתונים, ובקשות מהמשרדים כדי לפתח את הנושא הזה, ובעצם לקדם את העלייה של אותם מאמנים וספורטאים למען הספורט הישראלי

סימון דוידסון:  תודה רבה

עודד פורר: תודה רבה

עודד פורר:  לפני הספורטאים, אני כן רוצה שכדי שנמקד את הדיון, גם את משרד העלייה והקליטה, וגם את משרד הספורט

עודד פורר:  נתחיל דווקא עם משרד הספורט

עוזי עדיקה: אוקיי, אז יש משהו עיקרי וחשוב, זה לקלוט את העולים

עוזי עדיקה:  יש משהו מאוד חשוב שאנחנו עושים, זה הכרה של התעודות של העולים שעולים מחו"ל

עוזי עדיקה:  אחת לחודשיים אנחנו מקיימים ועדה כזאת, באים העולים, מציגים את התעודות שלהם בפני הועדה

עוזי עדיקה:  יש בוועדה הזאת דובר רוסית, אנגלית ועברית

עוזי עדיקה:  הם באים, מציגים את התעודות, ואנחנו מאשרים בעצם את התעודות האלה, נותנים להם הכרה שיוכלו לעבוד - - -      

עודד פורר: איזה תעודות הכוונה? מאמן?      

עוזי עדיקה: כן

עודד פורר: הכוונה למאמנים בלבד, בעצם

עוזי עדיקה: לא, זה יכול להיות גם מדריך, זה יכול להיות מאמן בכל התחומים

עוזי עדיקה:  עכשיו יש עלייה גדולה בהוקי, משהו שלא היה

עוזי עדיקה:  כל מיני תעודות, באים, מציגים ואנחנו מאשרים, ועם התעודה הזאת הם יכולים אחרי זה להתחיל לעבוד

עודד פורר: ברור

עודד פורר:  זהו?      

עוזי עדיקה: לא, יש עוד דברים

עודד פורר: אז קדימה

עוזי עדיקה: אוקיי, אז אנחנו גם תומכים באגודות, באיגודים

עוזי עדיקה:  נותנים להם אישורי עבודה, לקבל מענקים ממשרד הקליטה והעלייה

עוזי עדיקה:  יש וועדות בין משרדיות, הסגל האולימפי, סגל זהב, כסף, אוקיי? יש גם כן עוד תקציבים ועוד תמיכות

עודד פורר: נוסף למה שהם מקבלים כספורטאי סגל אולימפי מהמשרד?      

עוזי עדיקה: כן

עודד פורר: מה מקבל ספורטאי סגל אולימפי? לא משנה, עולה, לא עולה

עודד פורר:  מה הוא מקבל?      

עוזי עדיקה: לא יודע, אני לא יודע להגיד לך מה בדיוק הוא מקבל, אבל יש תמיכה מסוימת

עודד פורר: תכף הוועד האולימפי יטען אותו, תכף נעלה אותם

עודד פורר:  בבקשה

קלאודיה כץ: שלום רב

קלאודיה כץ:  קצת נתונים כפי שביקשת, בחמש שנים האחרונות הגיעו ארצה 65 עולים, מאמנים וספורטאים

עודד פורר: בחמש שנים האחרונות?      

קלאודיה כץ: כן

עודד פורר: רק 65 ספורטאים עלו?      

קלאודיה כץ: 65 ספורטאים מקצועיים בגילאים 22-62, ושהם נמצאים בארץ ונמצאים בחיים כמובן

קלאודיה כץ:  עכשיו, יש להגיד שמשרד הספורט הוא מכיר גם בספורטאים, לא רק במאמנים

קלאודיה כץ:  יש לא מעט ספורטאים שסיימו אוניברסיטאות ספורט בחול

קלאודיה כץ:       התהליך אצלנו הוא כזה – כל מי שמגיע כספורטאי, לרבות הבחור שיושב כאן, מקבל מענק ראשוני מאוד בסיסי של כ-2200 שקל פלוס מינוס לפי - - -      

עודד פורר: את מדברת על ספורטאי שהוכר במשרד הספורט כספורטאי מקצועי

קלאודיה כץ: זה מענק הסתיידות כזה בסיסי מאוד - - -      

ולדימיר בליאק: מה הקריטריון לספורטאי מקצועי?      

עוזי עדיקה: אנחנו נותנים את התעודה, זאת אומרת הוא בא, הוא מציג את התעודות בפנינו, וזה יכול להיות אמן ספורט, אוקיי? עם תעודה של מאמן

עוזי עדיקה:  בוחנים, ורואים את מה שהוא למד שם לפי ההישגים שלו, לפי התעודות שהשיג, ואם אנחנו רואים שהכל - - -      

ולדימיר בליאק: לא, אני שאלתי על הספורטאי, לא על המאמן

עוזי עדיקה: אה, אוקיי

עודד פורר: מה צריך ספורטאי כדי לקבל? ספורטאי, כדי לקבל את ה-2250 שקל מענק

סימון דוידסון: אז זה הוועד האולימפי נותן הקריטריון

קלאודיה כץ: המלצה של האיגוד המקצועי, הוא בודק את התחום שלו

עודד פורר: מארק, את מתרגמת לו? הוא קיבל את המענק של ה-2250?      

קלאודיה כץ: 2000

קלאודיה כץ:  ב-19 בפברואר 2023

עודד פורר: מה היית צריך להציג לוועדה? תספר לנו רק באיזה תחום אתה ספורטאי

מארק בוגדנוב: אני מאמן טניס

עודד פורר: אה, אתה מאמן

מארק בוגדנוב: נכון

מארק בוגדנוב:  גם אני אוהב טניס, לכן אני גם יכול לשחק לפעמים

עודד פורר: אז אתה הגשת את התעודות למשרד הספורט, קיבלת הכרה?          

מארק בוגדנוב: כן, כי אני, מתי אני הייתי ברוסיה אני יש לי - - - כי אני שיחקתי טוב

עודד פורר: כמה שנים אתה בארץ?          

מארק בוגדנוב: אני פה שבעה חודשים

עודד פורר: אוקיי, תמשיכי קלאודיה

קלאודיה כץ: אוקיי, בנוסף יש לנו כידוע את הוועדה בין משרדית שאנחנו מפעילים, שאתה בזמנו עודד, אתה הכפלת מ-1250 ל-2500, ועם השנים הצלחנו להכפיל גם ל-5000, והיום המגלה שאתה מדבר עליה ח"כ, היא 5000 שקל

עודד פורר: לספורטאים בסגל האולימפי

קלאודיה כץ: אולימפי כן

קלאודיה כץ:  כאשר מדובר גם על החורף, גם על שחמט, וגם על - - - האולימפיים

קלאודיה כץ:  כיום יש 47 כאלה מלגות, יש 44 פעילים ועוד שלוש בוועדה הקרובה

ולדימיר בליאק: לכמה זמן זה?      

קלאודיה כץ: לזמן הכנה לאולימפיאדה, במשך עד שתי אולימפיאדות, שש שנים, לא יותר מ-72 תשלומים

ולדימיר בליאק: אבל זה בעצם רק לסגל האולימפי

קלאודיה כץ: רק לסגל האולימפי

קלאודיה כץ:  אנחנו נכנסנו לזה באמת מתוך רצון לעודד את המצוינות, ובזכות ההנהלה שרצתה לעודד את המצוינות בכל התחומים

קלאודיה כץ:  ממדענים, ספורטאים, רופאים, מכל הכיוונים

קלאודיה כץ:  והמלגה הזאת ניתנת גם לצעירים, כי על פי חוקים שלנו גם בן אדם בגיל 17 הוא כביכול בגיל העבודה, אז אנחנו נותנים לצעירים 2000 שקל

קלאודיה כץ:  למשל דולגופיאט היה בתקופה כחריג, העברנו אותו למרות שהוא הגיע בגיל 12, הוא היה בזכאות, היה מותר לו לגשת ולקבל

קלאודיה כץ:  הוא קיבל מלגה של 2000 שקל, ואחר כך של 5000

קלאודיה כץ:  הוא באמת סיים את כל ה-72 תשלומים

עודד פורר: זה לחודש

קלאודיה כץ: לחודש

קלאודיה כץ:  זה באמת סכום מאוד מאוד מכובד מבחינת תקציב ממשלתי לבן אדם אחד, והוא באמת מופנה למאמץ של מדינה לקדם ולעמוד עם הגדל, ולא מעט עולים - - -      

עודד פורר: תתייחסי רגע למאמנים המקצועיים

קלאודיה כץ: מאמנים גם מקבלים את זה

קלאודיה כץ:  גם מאמנים נמצאים בסגל אולימפי

עודד פורר: לא, אני מדבר על המאמנים באגודות

עודד פורר:  יש לכם את השכר עידוד

קלאודיה כץ: כמובן, יש קידום העסקה, נכון

קלאודיה כץ:  מאמנים באגודות מקבלים מחצית משכר מינימום

קלאודיה כץ:  השתתפות בהוצאות של מעסיק לקליטה עובד חדש, ובתנאי שהם מועסקים באמת כמאמנים

קלאודיה כץ:  הם מקבלים את השכר המלא, והמעסיק מתחייב להחזיק אותם בעבודה תקופה המקבילה לתקופת הסיוע

קלאודיה כץ:  כמו שעושים בכל התחומים של האקדמאיים

עודד פורר: הייתה מכביה לפני שנה וחצי

קלאודיה כץ: הייתה הוראת שעה מיוחדת

עודד פורר: עשיתם תוכנית מיוחדת?     

קלאודיה כץ: כן, כן

קלאודיה כץ:  הכפלנו מענקים, כמו גם מה שהיה קודם

קלאודיה כץ:  הכפלנו מענקים, כל מי שעולה, תוך שנתיים אחרי המכבייה מקבל את המענקים כפולים וגם את הסיוע הארוך

עודד פורר: אני רק אספר שאת הוראת השעה על המכביה אני פתחתי

עודד פורר:  סבתא שלי עלתה מלטביה ב-1932 למכביה הראשונה

עודד פורר:  אז היא הייתה בנבחרת לטביה, היא הגיעה לכאן, אני לא יודע כמה היא הייתה ספורטאית, אבל ככה היא הגיעה לכאן

עודד פורר:  החליטה שהיא נשארת

עודד פורר:  כתבה מכתב לאבא שלה – אני נשארת בארץ

עודד פורר:  הוא שלח את האח שלה – לך תביא את אחותך היא השתגעה, היא החליטה שהיא נשארת בישראל

עודד פורר:  האח הגיע, כתב מכתב – גם אני נשאר

עודד פורר:  שלחו את האח, בקיצור ככה כל המשפחה עלתה אחריה

עודד פורר:  מי שלא עלה, נספה בשואה אחר כך, והיא הצילה ככה את המשפחה, אז עשינו הוראת שעה על המכביה

עודד פורר:  והיא בזכות המכביה לפה

ולדימיר בליאק: אני מניח שבחמש-שש שנים האחרונות הגיעו יותר מ-65 ספורטאים ומאמנים

ולדימיר בליאק:  השאלה אם יש לכם נתונים על האנשים שפנו ולא קיבלו את המגלה או סורבו?      

קלאודיה כץ: אין לנו אלה שסורבו

קלאודיה כץ:  מי שהגיע כספורטאי מקצועי עם תעודות, יש לנו פחות מ-100 איש, אבל היתר הם פשוט בגילאים 62 פלוס

ולדימיר בליאק: לא, 62 פלוס אני לא מדבר

סימון דוידסון: אני אסביר לכם, מי שנמצא בזום זה הספורט ההישגי וועד אולימפי

סימון דוידסון:  כשספורטאי מגיע, הספורט ההישגי בעצם יחד עם האיגוד, הם אלה שנותנים את האישור האם הוא יכול לקבל מלגה ממשרד הקליטה

קלאודיה כץ: הוא מדבר על אולימפיה, אתה מדבר על אולימפיה

סימון דוידסון: כן, כן

סימון דוידסון:  גם מאמנים וגם ספורטאים אולימפיים

קלאודיה כץ: אנחנו מדברים כרגע על רגילים

קלאודיה כץ:  מה זה רגילים? על מקצועים מצטיינים

קלאודיה כץ:  ומי שבא עם הצטיינות - - -      

ולדימיר בליאק: כלומר, אני מניח שהיו ספורטאים שהגיעו ופנו וסורבו

קלאודיה כץ: לא היה לנו כאלה

קלאודיה כץ:  אלינו לא פנו, ואנחנו מלווים אחד אחד

ולדימיר בליאק: אז יכול להיות שהם נתקעו בשלב אחד לפני

קלאודיה כץ: סורבו לא, כי יש - - -      

עודד פורר: איך הם יודעים לפנות אלייך?      

קלאודיה כץ: כידוע היה לנו מנכ"ל שביקש שכל האתר יתורגם לחמש שפות

קלאודיה כץ:  יש שם פרק של ספורטאים, שהוא גם היה במקצועו עו"ד אז הוא גם - - -      

עודד פורר: השאלה אם במרחבים ובסניפים מפנים

קלאודיה כץ: כן, כן, כן

קלאודיה כץ:  למשרד הספורט יש לינק, יש למי לפנות, יש שעות פנייה

קלאודיה כץ:  אנחנו מחזירים להם כי זה מוכר כמקצוע רישוי, עד 4000 שקל לתרגום מסמכים אם צריך, למרות שבוועדה יש עכשיו דובר רוסית, דובר אנגלית, אז אנחנו צריכים קצת כסף למדינה, והם מוכרים

קלאודיה כץ:       היה לנו מקרה אחד שהיה מישהו בהתכתבות, ובזכות החלטת הממשלה 225, ידועה לך, הצלחנו להביא

עודד פורר: מה לגבי מורים לספורט?      

קלאודיה כץ: מורים? הם מורים לכל דבר ועניין

עודד פורר: נכנסים למסלול של מורים לכל דבר ועניין

עודד פורר:  גילי לוסטיג נמצא איתנו בזום? זה ביחד גילי ודניאל

עודד פורר:  כן

גלעד לוסטיג: בוקר טוב, נמצא איתי פה גם דני אורן מנהל היחידה לספורט הישגי

גלעד לוסטיג:  אנחנו קודם כל רוצים, עודד, להודות על הדיון המאוד חשוב

גלעד לוסטיג:  אנחנו חושבים שדווקא, לא יודע זה לא דבר רגיל, אבל אנחנו רוצים בראש ובראשונה לשבח ולהודות לתמיכה באמת ארוכת שנים, מאוד עקבית, מאוד חשובה, לתמיכה של 5000 שקל כמו שקלאודיה אמרה, 5000 שקל למגלה לספורטאי או מאמן

גלעד לוסטיג:       אני חושב שהסיוע הזה הוא היה סיוע אדיר, שנתן שקט לעולים החדשים, שמלבד המלגות שהם מקבלים מהוועד האולימפי לפי רמות ההישג שלהם, כמו שהזכירו קודם לכן, יש ארבעה סגלים – זהב, כסף, ארד ובכיר

גלעד לוסטיג:  יש לנו גם סגלי נוער

גלעד לוסטיג:  אז נוסף למגלה הזאת, העולים החדשים קיבלו גם את המלגה ממשרד הקליטה

גלעד לוסטיג:  אני חושב שאפשר בהחלט לציין בגאווה רבה, סימון גם אמר את זה, שלאורך הרבה מאוד שנים הספורטאים האולימפיים, ולא פחות מהם המאמנים האולימפיים, היו חלק מהעלייה, בעיקר 90-91, שהגיעה מסה מאוד מאוד גדולה, שבאמת קידמה את הספורט הישראלי באופן מאוד מאוד בולט

גלעד לוסטיג:  יש ממש ענפים שמסתמכים על העולים החדשים, כמעט כמו ההתעמלות האומנותית, וההיאבקות, ובאתלטיקה, יש לנו תחומים רבים שהם בשליטה של העלייה גם מברית המועצות, אבל לא פחות מזה מאתיופיה

דניאל אילון: אם אפשר להגיד, הוא אמר שכולם מדברים עלינו, אנחנו בעצם איזשהי מעצמה היום, בטח אירופאית

דניאל אילון:  רוב המרתוניסטים שקיבלו עזרה, והם מציינים את זה גם שבלי העזרה, בלי ה-5000 שקל הם לא יכלו לעשות את מה שהם עשו

דניאל אילון:  הם נתנו את הדחיפה הכי גדולה לזה שיש היום נבחרת מרתון ברמה הכי גבוהה, והרבה בזכות המגלה הזאת

גלעד לוסטיג: רק לציין, מדליית זהב קבוצתית באליפות אירופה האחרונה, וגם באישי, גם מקום שני, גם מקום שלישי – כולם עולים חדשים, כך שבאמת, אנחנו מבחינת המערכת שלנו אנחנו מוקירי תודה, יראי תודה לסיוע הזה ולשיתוף פעולה המאוד חשוב וערכי הזה, ואנחנו עובדים בשיתוף פעולה גם עם קלאודיה, גם עם רונית ביום-יום

גלעד לוסטיג:  עודד מודע לזה, ואנחנו בהחלט, זה לא רגיל להגיד את זה, אבל אנחנו לא מלינים על כלום, רק רוצים להגיד תודה ושהפרויקט הזה ימשיך, כי הוא מאוד מאוד חשוב גם לעולים שיגיעו, עולים ומאמנים שיגיעו הנה גם בעתיד

דניאל אילון: אני חושב שגם נמצאים פה מהוועד האולימפי, חלק כמובן מהירידה לספורט הישגי, וגם הם יש להם ספורטאים ומאמנים עולים, ואני חושב שזה עזר

דניאל אילון:  אני מקווה שנעזור להם עוד יותר, נגדיל להם טיפה את המכסה שם

דניאל אילון:  אני חושב שגם שם הייתה תמיכה, אולי גם תרצו לשמוע אותם

שלומית אבינח: הם לא כאן

עודד פורר: רצית לשאול משהו חבר הכנסת בליאק?      

ולדימיר בליאק: כן

ולדימיר בליאק:  בנוסף ל-5000 שקל ממשרד הקליטה, למשל בדוגמה של המרתוניסטים, מה הם מקבלים מכם מהוועד?      

גלעד לוסטיג: הם מקבלים, אחד, מלגות לפי הרמה שלהם, שהסגל הגבוה ביותר מקבל 8500 שקל לחודש - - -      

ולדימיר בליאק: שזה סגל הזהב

גלעד לוסטיג: - - - 6000, והסגל השלישי 4500, ובנוסף לזה הם מקבלים את כל התוכנית המקצועית שלהם דרך כמה פרמטרים: 1

גלעד לוסטיג:  הסכם מחנות אולימפיות

גלעד לוסטיג:  זאת אומרת, כל המחנות אימונים שלהם בארץ ובעולם, תחרויות בקרה, תחרויות מטרה, הכל ממומן באופן מלא

גלעד לוסטיג:  נוסף לזה הם מקבלים מעטפת מדעית, רפואית, מקצועית מלאה, גם באמצעות היחידה לספורט הישגי וגם באמצעות הוועד האולימפי, ככה שהספורטאים שכבר מגיעים אלינו הם אכן מסודרים ויכולים להיות די שקטים בעשייה המקצועית שלהם

עודד פורר: יש לי שאלה

עודד פורר:  מתי ואיך השלב שבו ספורטאי כזה בסגלים האולימפיים הבכירים זוכה לספונסר, מצליח לגייס ספונסר? איך הולך התהליך הזה?      

גלעד לוסטיג: נכון

גלעד לוסטיג:  לשמחתנו הרבה החברה הישראלית מבינה הרבה יותר טוב, הרבה יותר את הערך המיוחד שהספורטאים מייצגים כלפי האוכלוסייה והחברה הישראלית

גלעד לוסטיג:  והם מבינים שהספורטאים הם בעצם המודל לחיקוי הטוב ביותר - - -      

עודד פורר: איך מתבצע החיבור הזה?      

גלעד לוסטיג: על ידינו

גלעד לוסטיג:  היום יש לנו באמת מספר פנומנלי של 50 ספורטאים שמקבלים נוסף למלגות שדיברנו עליהם קודם לכן, מקבלים נותן חסות רובם ככולם דרכנו

גלעד לוסטיג:  אם זה על ידי נותני החסות המרכזיים שלנו שהם מאמצים גם ספורטאים, ואם זה על ידי נותני חסות שמשתמשים ביכולות שלנו לארגן להם את כל הסיפור הזה, ויש לנו היום יותר מ-50 ספורטאים בסגל האולימפי שגם מקבלים סיוע של נותן חסות, שזה לא רק הכסף שחשוב, אלא זה שנותן לו רוח גבית שחברה או גוף מסחרי מאמין בו, נותן לו, מתחבר אליו לתוך החברה פנימה, ככה שזה win win

עודד פורר: תודה

סימון דוידסון: גילי בוקר טוב, מה שלומכם? תראה, אנחנו אלופים, באמת

סימון דוידסון:  מדינת ישראל היא אחת המובילות בעולם בטיפול בספורטאים שמגיעים כבר לרמות הגבוהות

סימון דוידסון:  ברגע שספורטאי כבר מגיע לרמות של הסגלים, באמת אין מילה להגיד

סימון דוידסון:  והוועד האולימפי והספורט ההישגי יודעים לעשות את זה מצוין

סימון דוידסון:  איפה הבעיה שלי? ועשינו גם דיון שבוע שעבר בנושא הזה, בנושא של הצעירים

סימון דוידסון:       הנושא של הצעירים, התקצוב הוא מאוד מאוד נמוך

סימון דוידסון:  אנחנו מאבדים המון ספורטאים, במיוחד באיזורים היותר מוחלשים

סימון דוידסון:  צריך להבין שהיום כדי שספורטאי יגיע לרמות הגבוהות, צריכים שהמשפחה שלו תהיה אמידה

סימון דוידסון:  משפחות שאין להן כסף לא יכולים להיות בספורט

סימון דוידסון:  מדובר על בין 20-30 אלף שקל בשנה להחזיק ספורטאי היום, ולא משנה באיזה ענף, ופה אנחנו נופלים ונופלים קשה מאוד

סימון דוידסון:  אני יודע שיש תוכנית יפה מאוד לוועד האולימפי שעדיין לא מתוקצבת, זה 8 מיליון שקל, נכון? משהו כזה, ועדיין לא הצלחנו

סימון דוידסון:  אני מקווה מאוד שבסוף זה כן ייצא לפועל

סימון דוידסון:       אני רוצה להבין מבחינת הדיון היום, מה קורה אם ספורטאי צעיר, בוא נאמר ילד בן 13 או 12 אפילו, והוא מסומן לא משנה באיזה ענף, לספורטאי ברמה גבוהה מבחינת היכולת שלו

סימון דוידסון:  איפה אתם נכנסים לתוך התמונה פה? אני מדבר על עולים

עודד פורר: סליחה לפני שאתם משיבים, אני ארחיב

עודד פורר:  אני מבין שמשרד הספורט לדעתי לא יידע לענות על זה, אולי משרד הקליטה

עודד פורר:  תראו, אני מסתכל על חברה צעירים, בגילאים שתיאר חבר הכנסת דוידסון

עודד פורר:  ההורים עובדים בזה

עודד פורר:  ההורים עובדים בלהסיע אותו, בלקנות לו ציוד, בלקחת אותו, בלדחוף אותו, בלקחת לו מאמנים אישיים, כל מה שנוגע מסביב

עודד פורר:  אם אתה בבית עם אמצעים, אפשר לעמוד בזה

עודד פורר:  אם אתה בבית בלי אמצעים, אי אפשר לעמוד בזה

עודד פורר:  מטבע הדברים, עולה חדש שהגיע לכאן בגילאים האלה, אין להם את האמצעים, בוודאי לא להתמודדות הזו

עודד פורר:       השאלה אם יש סיוע שכזה לספורטאים נגיד מבטיחים

דניאל אילון: אני חושב שבדיון שהיה אצל סימון בנושא של הצעירים, המנהל היה במחלקה הצעירה אצלנו ביחידה לספורט הישגי – יאיר, הציג את התוכנית, שהיא לא לעולים, היא תוכנית כללית לצעירים

דניאל אילון:  תוכנית שמדברת באמת על הרחבה של הפעילות הזאתי, ונתן תוספת תקציבית לזה

דניאל אילון:  כרגע אין לזה תקציב גדול מספיק

דניאל אילון:  בנפרד לעולים החדשים אין תוכנית מיוחדת

דניאל אילון:  מה שקלאודיה אמרה שיש, אפשרויות למלגות לספורטאים צעירים עולים שהם בסכום של חצי בערך, של 2500 שקל, זה אותם ספורטאים שנמצאים בסגלים הצעירים

דניאל אילון:  יש לנו גם סגלים מעבר לסגלים הבכירים, יש לנו גם שני סגלים צעירים, אם הם נמצאים שם אז כמובן הם זוכים - - -      

סימון דוידסון: כן אבל בסגלים האלו, זה נגיד ל-15 דני, זה לא גיל 12

דניאל אילון: אנחנו לא מטפלים בגילאים האלה של גיל 12

סימון דוידסון: אבל ילד בגיל 12 כמו שאמר יו"ר הוועדה, אם לא תהיה עזרה הוא לא יגיע לגיל 15

סימון דוידסון:  ואנחנו מאבדים הרבה מאוד ספורטאים

גלעד לוסטיג: סימון, מה שאמרתם אנחנו מסכימים ומחזקים כל מילה

גלעד לוסטיג:  אבן הנגף הכי גדולה בספורט הישראלי זה הטיפול בצעירים

גלעד לוסטיג:  המדינה צריכה להשקיע 10-15 מיליון שקל, זה לא סכום גבוה, זה סכום אפילו נמוך, וזה יעשה פלאות מפני שזה נהפך ספורט לעשירים

גלעד לוסטיג:  כדי להצליח ברמה בינלאומית בקרב הצעירים, אתה חייב כמה דברים, אבל שניים הם הכרחיים

גלעד לוסטיג:  אחד, זה תחרויות בינלאומיות ברמה הומוגנית שווה, ושתיים, מאמנים טובים לחבר'ה הצעירים האלה

גלעד לוסטיג:  זה שני דברים הכרחיים ושניהם עולים כסף, ואז מה שקורה הוא באמת כמו שעודד ציין, שמי שנוסע זה מי שידו משגת, והפער הזה עוד נעשה גדול וקריטי בפריפריה ובאוכלוסיות מוחלשות

גלעד לוסטיג:       לכן, אם הייתם שואלים, זה לא קשור רק לעולים, זה קשור בכלל לספורט הישראלי

גלעד לוסטיג:  אין צל של ספק ששם נקודת החולשה הכי גדולה שלנו כמו שאמרתי, אבן הנגף, והלוואי אם באמת יהיה משהו חוצה משרדים

גלעד לוסטיג:  גם משרד הקליטה, גם משרד הרווחה, גם משרד בגליל

גלעד לוסטיג:  הכל, כולם נתאגד כדי לעזור באמת בנושא הזה

עודד פורר: תודה

עודד פורר:  משרד החינוך אני מבין לא הגיע לדיון, לא רואה את עצמו חלק מהאירוע הזה לצערי

עודד פורר:  אני אתייחס לזה גם בסיכום שלי, רק משרד הקליטה תכף אני אחזור אליכם

עודד פורר:  אני רואה שבני עולים מקבלים את הסיוע רק אם הם עלו כשגילם 12 שנים ומעלה

עודד פורר:  למה?      

קלאודיה כץ: מדובר על סיוע אולימפי

עודד פורר: אבל אם הילד עלה בגיל 11?      

קלאודיה כץ: זו החרגה שאתה עשית, היה 17 להזכירך, וגם זה עבר בקושי

עודד פורר: למה אבל?     

קלאודיה כץ: כי מדובר, זה נעשה במסגרת תעסוקה

קלאודיה כץ:  זכאות תעסוקה החל מגיל 17

עודד פורר: זה בירוקרטיה כרגע

עודד פורר:  אני מבקש ממשרד הקליטה לפעול לשנות את זה

עודד פורר:  אין שום סיבה לקבוע את הגדר הזאת, היא לא שייכת

עודד פורר:  לא צריך להיות מגיל, הרי בסוף הזכאות שלו נבחנת האם הוא עומד בתנאים או לא עומד בתנאים המקצועיים

עודד פורר:  אם הוא עומד בתנאים המקצועיים, מה זה משנה הגיל? הוא נכנס בתוך תחומי הזכאות של משרד העלייה והקליטה? שיקבל את הסיוע

עודד פורר:       ההתאחדות לכדורגל, גיא פורטניאגין

עודד פורר:  נמצא איתנו בזום? יצא מהזום

עודד פורר:  שלי מתתיהו? גם יצאה מהזום, יפה

עודד פורר:  אז פראלימפי אלי בירנבאום?      

סימון דוידסון: זה המנכ"ל, אחד הספורטאים הכי גדולים הפראולימפיים, אני כבר לא יודע כמה מדליות זהב יש לו, אבל רון בולוטין הוא אחד השחיינים המעוטרים ביותר בתנועה הפראולימפית

עודד פורר: רון אצלכם גם יש סיוע מיוחד לעולים?      

רון בולוטין: כן, בהחלט

רון בולוטין:  אני רוצה להצטרף לדברים שגם גילי וגם דני אמרו קודם בשם הוועד הפראלימפי

רון בולוטין:  המלגות של משרד הקליטה הן קריטיות, הן מאוד משמעותיות גם בספורט הפראלימפי, אצלנו מדברים על - - -      

עודד פורר: רק מה שמך המלא?      

רון בולוטין: רון בולוטין, אני המנהל המקצועי בוועד הפראלימפי הישראלי, הוועד הפראלימפי המקביל לוועד האולימפי בספורט הנכים

רון בולוטין:  וגם אצלנו המלגות האלה מאוד מאוד משמעותיות, גם לשילוב של ספורטאים וגם של מאמנים

רון בולוטין:  כמובן מהסגלים הפראלימפיים, כבר היו לנו כאלה שהיו במלגות גם בטוקיו, ויש מספר מאמנים וספורטאים שהם בסגל לפריז

רון בולוטין:  מאוד מאוד משמעותי

רון בולוטין:       לצערנו, גם גילי נדמה לי הזכיר את זה בדברים שלו, בספורט הפראלימפי כרגע, אושרו לנו ארבע מלגות בלבד לספורטאים ומאמנים ביחד, וזה לא מספיק

רון בולוטין:  המספרים הם שוב, הם קטנים, אבל אנחנו כיום יש לנו מועמדים שעומדים בקריטריונים של סגלים, זהב, כסף, ארד ובכיר, לפחות שישה, והמלגות האלה הן מאוד משמעותיות ואנחנו מבקשים לבחון את האפשרות להגדיל את המכסה, לפחות לשש מלגות לספורט הפראלימפי

רון בולוטין:  ארבע בהחלט לא מספיקות

עודד פורר: ולעולים?      

רון בולוטין: לעולים, עולים חדשים שעומדים בקריטריונים

עודד פורר: שנייה רגע, קלאודיה מה מונע להגדיל לשישה?      

קלאודיה כץ: תקציב

קלאודיה כץ:  לא קיבלנו תקציב בכלל

קלאודיה כץ:  כידוע, וועדת הכספים עוד לא דנה בנו

קלאודיה כץ:  אני יושבת כאן עם בעצם אפס בכל התקנות, לא נעים להגיד

עודד פורר: בסדר, בהנחה שתקבלו את התקציב

קלאודיה כץ: זה עניין של מדיניות

עודד פורר: אנחנו נבקש להגדיל לשישה

עודד פורר:  כן

רון בולוטין: תודה רבה

רון בולוטין:  שוב אני חוזר, המלגות האלה הן קריטיות, הן עושות שינוי מאוד מאוד גדול גם בספורט הפראלימפי

רון בולוטין:  תודה

עודד פורר: מאה אחוז

עודד פורר:  אנה, רצית?      

אנה משה: רציתי לבקש להעביר את הדיון לשני נושאים

אנה משה:  אחד, כל הספורט האולימפי והתמיכה והכל, זה נפלא

אנה משה:  אבל כמו שאמרתם בצדק, הילדים שמגיעים עם יכולות מדהימות, פחות אני רוצה לדבר על כסף, אלא על העיטור שלהם

אנה משה:  הנה, מארק כרגע סיפר, והוא יכול לספר בעצמו

אנה משה:  העיטור של הילדים והמאמנים האלה, ולדעת אפילו את התהליך של לפנות לאיגוד, הוא לא נמצא, אוקיי? צריך דרך העיריות, ודרך החוגים

אנה משה:  הם לא יודעים

אנה משה:  יש למשל היום, אני פשוט בגלל הילדים שלי מכירה, סייף וטניס וכו'

אנה משה:  יש מאמנים, יש חוגים שאפשר להצטרף

אנה משה:  ההורים לא יודעים לאן להפנות את הילד

אנה משה:  אגב, יש מלגות ספורט גם בעיריות, וילדים יכולים לקבל אותן

אנה משה:       לנו, שני דברים חסרים היום ולא קשור לכסף

אנה משה:  אחד, מערכת שתאתר את המאמנים, יש יותר מ-20 אלף ילדים מתחת לגיל 17

אנה משה:  תאמינו לי, כשהם לא יורדים עם כינור מהמטוס, סימן שאו שהם מתאבקים, או שהם טניסאים, או פסנתרנים, אוקיי? צריך לאתר את הילדים האלה

אנה משה:  ההורים עסוקים בלמצוא עבודה ולשרוד

אנה משה:  צריך לאתר את הילד בן התשע, את המתעמלת בת השמונה, את הכדורגלן בן ה-12, לשים אותו באגודה הנכונה, לסמן אותו, לשים לב, שהוא יוכל גם לדבר עם אנשים

אנה משה:  עזבו שנייה כסף, אוקיי? זה פרויקט שלא קשור למימון

אנה משה:  לאתר את המאמנים

אנה משה:  מארק תכף יספר אם תרצו על החברים שלו, מאמני טניס מהשורה הראשונה

אנה משה:  אתם לא יודעים עליהם, כי הם קיימים בעולם מקביל

אנה משה:  הלינק הזה באתר לא ניתן למצוא אותו

אנה משה:       אנחנו חייבים לעשות מקום אחד שבו יש את הכל ברוסית, אנגלית ובעברית, לספורטאים ומאמנים שקל למצוא, שמוצאים אותו גם ב- Yandex וכו', ולא לינק קטן באיזשהו מקום

אנה משה:  תאתרו אותם קודם, ואז יהיה הרבה יותר קל לסווג אותם

עודד פורר: אז בוא נשמע את מארק, כן

עודד פורר:  אתה יכול לדבר ברוסית ואנה תתרגם אותך

אנה משה: יש לי הרבה חברים שהכרתי באולפן, הם מאמנים, לי יש אח בישראל אז הוא עזר לי, הוא כבר מכיר, הוא עזר לי למצוא עבודה

אנה משה:  להם אין פה אח, והם לא מצליחים למצוא פה שום דבר

אנה משה:  מאוד מאוד קשה להם

עודד פורר: איך אתה גילית את המידע? איך הגישה למידע לאתר של משרד העלייה והקליטה לגבי הזכאויות שלכם כספורטאים?      

אנה משה: אח שלי מצא

קלאודיה כץ: אבל הוא לא פתח את האתר כנראה

סימון דוידסון: מה יש באתר?      

אנה משה: הבעיה היא לא האתר, יכול להיות שהאתר מהמם ובשבילי הוא נגיש, כי אני יודעת איזה מילים להקליד בעברית כדי למצוא ואז יש תרגום

אנה משה:  צריך להבין את האינטרנט ואת האפשרות למצוא

אנה משה:  שוב, מנוע החיפוש, צריך להבין דרך איזה מנוע הם ניגשים

אנה משה:  אם היה לנו אתר ייעודי, אוקיי? פשוט, שגם ב- Yandex אפשר למצוא אותו לפי מילות חיפוש שעולים חדשים מחפשים, לא כאלה ששולטים בשפה וגדלו כמוני פה, אוקיי? אז הם היו מוצאים

אנה משה:       רבותיי, זאת עובדה

אנה משה:  הם ביקום מקביל

אנה משה:  זה שאנחנו מתרגמים את האתרים, לא אומר כלום

עודד פורר: תודה

עודד פורר:  מי רצית שידבר?     

שלומית אבינח: הרשקו, מתרבות הכדורגל, שבנופש

שלומית אבינח:  רונן הרשקו

שלומית אבינח:  אפשר לפתוח מצלמות?      

עודד פורר: רונן, אתה איתנו? אני לא חושב שהוא נמצא שם, חבל על הזמן

עודד פורר:  מתנצל רונן, אי אפשר לשמוע אותך ככה

עודד פורר:  כן, משרד הספורט

עוזי עדיקה: לגבי איתור המאמנים, אנחנו בוועדה נתקלים במאמנים בכירים שמגיעים

עוזי עדיקה:  אנחנו כן עושים את הקישורים האלה או לאיגודים, או לאגודות

עוזי עדיקה:  הערנו מקרה לפני מספר וועדות, שהגיע מאמן שזכה במדליה אולימפית, והעברנו את הפרטים שלו לאיגוד האגרוף

עוזי עדיקה:  זה קורה מידי פעם

עוזי עדיקה:  זה קצת, זה לא מספיק, אבל אם זה קורה אצלנו, יכולים לקשר בין איגוד לבין אגודה מסוימת

עוזי עדיקה:  אם יש מחסור פונים אלינו ואנחנו יודעים לקשר בין האנשים

עודד פורר: מישהו רוצה להוסיף עוד משהו?      

סימון דוידסון: אני רוצה לומר שלושה דברים

סימון דוידסון:  אחד, מה שאמרת זה מאוד נכון, לגבי הכינור שיורדים מהמטוס

סימון דוידסון:  אין כמעט ילד שמגיע מברית המועצות במיוחד, שהוא לא התמחה במוזיקה או בספורט

סימון דוידסון:  תחשבו כמה ילדים מגיעים למדינת ישראל, שהם עסקו בספורט תחרותי בגיל צעיר בברית המועצות

סימון דוידסון:  אם זה בסייף, ששם אני לא יודע אם אתם יודעים, אבל המון יהודים מתעסקים בסייף בברית המועצות, אם זה בשחייה, אם זה בהתעמלות, אם זה באתלטיקה

סימון דוידסון:       עכשיו, אחת הבעיות לדעתי, זה יפה שיש אתר, זה גם אתר מאוד מאוד יפה

סימון דוידסון:  משהו בפרסום לגבי אותם אנשים שעולים, משהו תקוע

סימון דוידסון:  עכשיו, כשמגיע למשל שחיין, אני פשוט הייתי יו"ר איגוד השחייה אז אני התעסקתי עם זה

סימון דוידסון:  האיגוד חייב לדעת את כל הפרטים

סימון דוידסון:  יש איגודים שלא מודעים לכל הפרטים, אז דבר ראשון צריך לדאוג, אני חושב אחת מההחלטות של הוועדה, שהוועד האולימפי, אם גילי שומע אותנו, יעשה איזשהו עדכון בנושא כל הפרטים לכל האיגודים, יש להם את הקשר עם כל האיגודים

סימון דוידסון:  לגבי מה מגיע למאמנים, מה מגיע לספורטאים, והאיגודים צריכים להעביר את המידע הזה לאגודות

סימון דוידסון:  למה לאגודות? כי אם מאמן או ספורטאי, אפילו צעיר, מגיע לנתניה או לאשקלון, הוא מחפש שם אגודה

סימון דוידסון:  נגיד מצא אגודת שחייה או אתלטיקה, אותה אגודה לא יודעת איזה הטבות יש לאותו ספורטאי

סימון דוידסון:  הם לא יודעים

סימון דוידסון:  לכן זה צריך להיות פירמידה

סימון דוידסון:  זה צריך להיות מהוועד האולימפי, לאיגודים, והאיגודים מחויבים להעביר את זה לכל האגודות בצורה ברורה, ואני חושב שמרכז הקליטה צריך להיות חלק מזה

סימון דוידסון:  לראות איך הם מעבירים את המידע הזה, והאם המידע הזה נכון

סימון דוידסון:  זה פעם אחת

סימון דוידסון:       פעם שנייה, לגבי כל אותם עולים

סימון דוידסון:  הרי הם מקבלים מידע, עוד בהיותם בחו"ל

סימון דוידסון:  חלק מהמידע צריך להיות גם בנושא הזה של הספורט, כי זה חשוב לאותם אנשים

סימון דוידסון:  אנחנו גרים במדינה שהספורט הוא לא בתרבות שלנו, לצערי

סימון דוידסון:  אנחנו לא רואים את זה כמשהו חשוב, אבל אותם הורים מברית המועצות, גם מארה"ב וגם ממדינות אחרות, הספורט הוא משהו חשוב מאוד בחינוך הילדים

סימון דוידסון:  הם רואים את זה כמשהו מתהליך החינוך

סימון דוידסון:       לכן, אם הורים יודעים שפה מקבלים אותם, גם אם הם מקבלים הטבות, גם יודעים לקלוט אותם, הרי גם הקליטה מאוד חשובה

סימון דוידסון:  הרבה מאוד נקלטים לא טוב באגודות, ומאבדים, עוזבים את הספורט

סימון דוידסון:  חשוב מי מקבל אותם

סימון דוידסון:  לכן כל הדברים הזה של ההסבר, גם לאלה שעולים וגם באגודות עצמן, לרענן את הדברים האלו, כי זה חשוב לנו לקבל אותם כמו שצריך

סימון דוידסון:  זה חלק מכור ההיתוך של הקבלה של העולים, ופה אנחנו נופלים

סימון דוידסון:  אני יודע את זה מניסיון שלי, האגודות אין להן מושג, המאמנים אין להם מושג, זה לא מעניין אותם

סימון דוידסון:  לכן זה כן צריך לעניין אותם, כי א', זה עתיד הספורט הישראלי, ו-ב', יש מדינה שרוצה לעזור, שיידעו מה עוזרים לאותם הספורטאים

סימון דוידסון:       זה דבר מאוד מאוד חשוב, אני מבקש שזה יהיה בהחלטות של הוועדה, כי אפשר לקדם את זה

עודד פורר: תודה רבה

עודד פורר:  ראשית אני רוצה להודות לחבר הכנסת דוידסון על יוזמת הדיון

עודד פורר:  אני חושב שהוא חשוב מאוד והוא נוגע בליבת הנושא של קליטת עלייה, בעוד תחום שהעלייה לארץ הקפיצה אותו קדימה, ועדיין לא מיצינו אפילו לא חלק מהפוטנציאל

עודד פורר:  ובפתח הדברים אני אגיד אמירה שהיא כללית על הספורט, ובהתייחסות של הממשלה לספורט, וזה בא לידי ביטוי גם בדיון הזה, וזה ההיעדרות של משרד החינוך מהדיון הזה

עודד פורר:       האירוע של ספורט הוא חלק מהחינוך של הדור הצעיר במדינת ישראל, ומשרד החינוך לא יכול לברוח מהנושא הזה, זה משהו שצריך להיות בליבת הפעילות של משרד החינוך, בשיתוף פעולה כמובן עם משרד התרבות והספורט שבעבר היה חלק ממשרד החינוך

עודד פורר:  ולכן, הוועדה רואה בחומרת העובדה שנציגי משרד החינוך לא הגיעו לוועדה

עודד פורר:       בראשית הדברים, הבקשה שלי פה היא למשרד הקליטה ומשרד הספורט גם יחד, לייצר את המנגנון של תמיכה בגילאים צעירים, שאפילו עלה חלקו מהוועד האולימפי, הוא אפילו נקב בסכום, שזה עולה בין 10-15 מיליון שקל

עודד פורר:  זה לא סכום ששלושת המשרדים גם יחד לא יכולים לגייס

עודד פורר:  אבל ילדים צעירים צריכים לקבל את התמיכה הזאת

עודד פורר:  אני חייב לומר – בין אם זה עולים, או בין אם זה משפחות שידם אינה משגת

עודד פורר:  אי אפשר להגיד, לצפות שהספורט הישראלי ייבנה רק מזה שהורים שיכולים ישלחו את הילדים שלהם לאימונים ככל שנדרש

עודד פורר:  בסוף אם מאתרים ילד עם פוטנציאל, פה חייבת להיות השקעה שהיא השקעה לאומית במצוינות, כמו שאנחנו רואים מצוינות בכל תחום, גם בתחום הזה חייבת להשקעה והיא חייבת להתחיל בחינוך

עודד פורר:  ופה חייבים לייצר איזשהי תוכנית משותפת, לפחות לנושא הזה של גילאים צעירים

עודד פורר:       ומכאן אני מגיע לעוד גוף שנעדר מהדיון, וזה הסוכנות היהודית, שאמרו שאין להם שום קשר לדיון

עודד פורר:  הם הכי קשורים לדיון הזה, כי הם אלה שפוגשים ראשונים את אותן המשפחות, שם יכולים לראיין אותן, שם יודעים האם יש ילד במשפחה שהוא עוסק בספורט

עודד פורר:  בסוף יש תיק עלייה, וכאן מתחיל הקשר

עודד פורר:  פה אני מבקש ממך קלאודיה לעשות עבודה מול המקבילה שלך בסוכנות היהודית, לייצר תהליך שבו אנחנו יודעים כבר מראש האם יש ילדים שנוגעים בספורט וקשורים לספורט

עודד פורר:  להתחיל לחבר אותם לאיגודים

עודד פורר:  היום זה לא מתבצע, אני יודע שזה לא מתבצע

עודד פורר:  שואלים במה הילדים עוסקים, ילדים עוסקים בטניס, שחייה, כדורעף, היאבקות, לא יודע

עודד פורר:  מיד לוקחים את הפרטים, מחברים לאיגודים

עודד פורר:  האיגוד יודע שאמור להגיע ילד שהוא מקצוען בהיאבקות, והוא עולה לרחובות והוא מגיע לפה בספטמבר

סימון דוידסון: יכול להיות שאפילו ישנו את העיר שהולכת לקלוט אותם, כי אין היאבקות בכל עיר למשל

עודד פורר: ימליצו לו לבוא, ברחובות אני יודע שיש היאבקות, אני יודע בנתניה יש שחייה, בסדר? לא יודע

עודד פורר:  אני מסכים לחלוטין פה עם חבר הכנסת דוידסון, זה חייב להיות חלק מהתהליך

עודד פורר:  ובתוך כך, אני אגיד לכם שהעובדה ש-65 פנו וקיבלו, זה מספר לא סביר בעיניי

עודד פורר:  בחמש שנים האחרונות לדעתי ה-65

קלאודיה כץ: מקצוענים

עודד פורר: לא סביר בעיניי, עדיין

עודד פורר:  אני חושב שהרבה יותר מזה, כמה מאמנים קיבלו? השתתפות בשכר העסקה של מאמנים

קלאודיה כץ: 13 לדעתי

עודד פורר: לא סביר

עודד פורר:  אני בטוח שיש פה חוסר של מיצוי זכויות, כתוצאה מהעובדה שהמידע כנראה לא מספיק נגיש

עודד פורר:  זה טוב שהאתר מתורגם לרוסית

עודד פורר:  אני מבקש שבדף הנחיתה של האתר, בין אם זה באמצעות הדפדפן של Yandex, או בין אם זה באמצעות הדפדפנים האחרים, יהיה ממש חלון מהבהב כזה

עודד פורר:  תוכנית מיוחדת לספורטאים ומאמנים, ומשם הם יידעו להיכנס

עודד פורר:  כמובן גם את זה צריך כל פעם לחדש, צריך עוד הפעם להגיד ליועצי הקליטה, ועוד פעם להגיד ליועצי הקליטה

עודד פורר:  אין דרך אחרת

עודד פורר:       אני מבקש ממשרד הקליטה לפעול להגדלת התקציב הפראלימפי לשישה תקנים במקום ארבעה, ולהסיר את מגבלת הגיל לסיוע בתוך הוראת השעה

עודד פורר:  זה הוראת שעה? או מה זה?      

קלאודיה כץ: הפראלימפים זה הוראת שעה, כן

עודד פורר: בנוהל הזכאות להוריד את מגבלת הגיל של גיל 12, ולסיכום אני כן רוצה לברך את משרד הספורט וגם את משרד הקליטה, על שיתוף פעולה טוב, והעובדה שבסך הכל הסיוע שניתן לספורטאים האולימפיים הוא סיוע ראוי, ואני חושב שבאמת ככל שגם נמצה את הבעיה של החשיפה ושל מיצוי הזכויות- - -      

סימון דוידסון: יש עוד נקודה שחסרה לי פה, זה המכביה, מנהלי המכביה

סימון דוידסון:  הייתי רוצה לשמוע מהם

עודד פורר: דיברנו על זה, אני חושב שלא היית

עודד פורר:  הייתה תוכנית מיוחדת

עודד פורר:  לכל מכביה עושים תוכנית מיוחדת לעולים שעולים במסגרת המכביה, והם מקבלים הטבות נוספות

עודד פורר:  לא כל ספורטאי המכביה הם ספורטאים אולימפיים, אבל אם אתה ספורטאי שעלית במסגרת המכביה, נתנו שם תוספות של קידום העסקה אני זוכר, אני לא זוכר בדיוק את הוראת השעה שאז הייתה

קלאודיה כץ: קידום העסקה ומענק

עודד פורר: תודה רבה

עודד פורר:  הישיבה נעולה, הישיבה הבאה בשעה 11:00